Wikipedia iku duwèké sawijining organisasi sing ora jupuk untung (nirlaba) sing arané Yayasan Wikimedia kang uga ngatur lakuné proyèk-proyèk Wiki liyané kaya ta Wiktionary (sawijining kamus), Wikibooks, lan liya-liyané. Yayasan Wikimedia iku sing nduwèni jeneng-jeneng domain kasebut. Pisanané, situs-situs Wikipedia migunakaké server-server Bomis, Inc., sawijining usaha niaga sing mayoritas duwèké Jimmy Wales. Sairing kanthi ngadegé Yayasan Wikimedia ing 20 Juni 2003, kabèh jeneng domain Wikipedia lan proyèk-proyèknya dipindhah haké dadi duwèké yayasan. Situs iki kalakokaké déning komunitas Wikipedia lan diatur déning prinsip-prinsip kang digawé déning Jimmy Wales, kalebu kawicaksanan ngenani cara ndelelng sing ora bot-sih (sudut pandang netral).